На основу члана 8. Закона о платама у државним органима и јавним службама („Службени гласник РС”, бр. 34/01, 62/06 – др. закон, 116/08 – др. закон, 92/11, 99/11 – др. закон, 10/13, 55/13, 99/14, 21/16 – др. закон, 113/17 – др. закон, 95/18, 86/19 – др. закон, 157/20 – др. закон и 123/21 – др. закон) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

УРЕДБУ

о изменама Уредбе о коефицијентима за обрачун и исплату плата запослених у јавним службама

Члан 1.

У Уредби о коефицијентима за обрачун и исплату плата запослених у јавним службама („Службени гласник РС”, бр. 44/01, 15/02 – др. уредба, 30/02, 32/02 – исправка, 69/02, 78/02, 61/03, 121/03, 130/03, 67/04, 120/04, 5/05, 26/05, 81/05, 105/05, 109/05, 27/06, 32/06, 58/06, 82/06, 106/06, 10/07, 40/07, 60/07, 91/07, 106/07, 7/08, 9/08, 24/08, 26/08, 31/08, 44/08, 54/08, 108/08, 113/08, 79/09, 25/10, 91/10, 20/11, 65/11, 100/11, 11/12, 124/12, 8/13, 4/14, 58/14, 19/21, 48/21, 73/23, 83/23 и 119/23, у даљем тексту: Уредба), у члану 2. тачка 1, у алинеји осмој број: ,,9,38” замењује се бројем: ,,9,75”; у алинеји деветој број: ,,9,36” замењује се бројем: ,,9,73”; у алинеји десетој број: ,,9,34” замењује се бројем: ,,9,71”; у алинеји једанаестој број: ,,9,32” замењује се бројем: ,,9,69”; у алинеји дванаестој број: ,,9,30” замењује се бројем: ,,9,67” и у алинеји тринаестој број: ,,9,28” замењује се бројем: ,,9,65”.

У тачки 2, у алинеји осмој број: ,,9,38” замењује се бројем: ,,9,75”; у алинеји деветој број: ,,9,36” замењује се бројем: ,,9,73”; у алинеји десетој број: ,,9,34” замењује се бројем: ,,9,71”; у алинеји једанаестој број: ,,9,32” замењује се бројем: ,,9,69”; у алинеји дванаестој број: ,,9,30” замењује се бројем: ,,9,67” и у алинеји тринаестој број: ,,9,28” замењује се бројем: ,,9,65”.

У тачки 5, у алинеји деветнаестој број: ,,9,43” замењује се бројем: ,,9,80”; у алинеји двадесетпрвој број: ,,9,39” замењује се бројем: ,,9,76”; у алинеји двадесетдругој број: ,,9,40” замењује се бројем: ,,9,77”; у алинеји двадесеттрећој број: ,,9,38” замењује се бројем: ,,9,75”; у алинеји двадесетчетвртој број: ,,9,36” замењује се бројем: ,,9,73”; у алинеји двадесетпетој број: ,,9,34” замењује се бројем: ,,9,71”; у алинеји двадесетшестој број: ,,9,32” замењује се бројем: ,,9,69”; у алинеји двадесетседмој број: ,,9,30” замењује се бројем: ,,9,67” и у алинеји двадесетосмој број: ,,9,28” замењује се бројем: ,,9,65”.

У тачки 6б, у алинеји осмој број: ,,9,40” замењује се бројем: ,,9,77”; у алинеји деветој број: ,,9,38” замењује се бројем: ,,9,75”; у алинеји десетој број: ,,9,36” замењује се бројем: ,,9,73”; у алинеји једанаестој број: ,,9,34” замењује се бројем: ,,9,71”; у алинеји дванаестој број: ,,9,32” замењује се бројем: ,,9,69”, у алинеји тринаестој број: ,,9,30” замењује се бројем: ,,9,67” и у алинеји четрнаестој број: ,,9,28” замењује се бројем: ,,9,65”.

Тачка 7. замењује се новом тачком 7. која гласи:

,,7. У култури:

|  |  |
| --- | --- |
| Послови директора, односно управника централних установа заштите културних добара и установа савременог стваралаштва чији је оснивач Република Србија (VII степен стручне спреме) | 27,30 |
| Глумац – првак драме, првак балета, првак опере, редитељ драме, редитељ опере, диригент, истакнути кореограф, костимограф и сценограф, уметнички директор – шеф диригент са магистратуром (VII степен стручне спреме) | 27,30 |
| Диригент и концерт мајстор оркестра | 25,80 |
| Послови директора установе која обавља послове од интереса за Републику Србију; послови заменика директора и секретара централних и установа савременог стваралаштва чији је оснивач Република Србија | 25,00 |
| Саветник: дипломираног библиотекара, библиографа, археографа, информатичара, информатора, програмера, конзерватора, архивисте, филмског архивисте, етнолога, археолога, правника, економисте, кустоса, едукатора, документаристе, архитекте, академског сликара, физико – хемичара, грађевинског инжењера, графичког дизајнера, биолога, шумара, просторног планера, рестауратора слике и тона у процесу дигитализације (VII степен стручне спреме и одговарајуће стручно звање или докторат наука); концерт мајстор и диригент | 24,20 |
| Балетски играч – солист I, кореограф, балетски педагог, глумац I, драматург драме, редитељ драме, костимограф, сценограф, оперски певач – солист I, концертмајстор, диригент, директор драме, директор опере, директор балета у националној установи културе, директор технике, послови помоћника директора централних и установа савременог стваралаштва чији је оснивач Република Србија | 24,00 |
| Послови директора, односно управника музичке установе (VII степен стручне спреме) | 23,10 |
| Балетски играч – солист II, оперски певач – солист II, заменик концертмајстора, вођа групе других виолина, виола, виолончела, контрабаса, први дувачи, харфа, тимпани, глумац II (IV и VII степен стручне спреме), у оркестру у музичкој установи: заменик концертмајстора, вођа групе: других виолина, виола, виолончела, контрабаса, први дувачи, харфа, тимпани (IV и VII степен стручне спреме) | 22,60 |
| Послови директора, односно управника у позоришту које има до 50 запослених (VII степен стручне спреме); најсложенији правно – економски послови (секретар и помоћник пословодног органа установе која обавља делатност на територији Републике Србије) и послови директора, односно управника установе која обавља делатност на територији више општина, односно града (VII степен стручне спреме) | 22,00 |
| Виши стручни сарадник: дипломирани библиотекар, библиограф, археограф, филмски архивиста, уредник, архивиста, етнолог, археолог, кустос, едукатор, документариста, академски сликар и вајар, графички дизајнер, историчар уметности, историчар, музиколог, конзерватор, конзерватор рестауратор културних добара, хемичар, физико – хемичар, грађевински инжењер, географ, архитекта, информатичар, информатор, програмер, аналитичар, систем аналитичар, правник, економиста, биолог, шумар и просторни планер, рестауратор слике и тона у процесу дигитализације (VII степен стручне спреме и одговарајуће стручно звање или академски назив – магистар), уредник програма, секретар установе, финансијски руководилац, помоћник директора у музичкој установи (VII степен стручне спреме) | 20,20 |
| Директор драме, секретар, финансијски директор, оперативни директор, директор технике и инвестиоционо – техничког одржавања, помоћник и заменик управника позоришта које има преко 50 запослених; драматург драме, редитељ драме, костимограф, сценограф, сложени правно – економски и технички послови (VII степен стручне спреме); директор, односно управник установе која обавља делатност на територији једне општине, секретар и помоћник пословодног органа установе која обавља делатност на територији више општина, односно града (VII степен стручне спреме); кореограф, балетски педагог, репетитор, корепетитор, редитељ опере, уметнички руководилац хора (VII степен стручне спреме) | 19,80 |
| Заменик вође групе других виолина, виола, виолончела, контрабаса, трећи дувачи, туба, асистент диригента, музиколог (IV и VII степен стручне спреме), балетски играч солист III, репетитор у балету, корепетитор, оперски певач солист III, инспицијент опере и балета I, (IV и VII степен стручне спреме), драматург драме, редитељ драме, редитељ филмске и ТВ продукције, костимограф, сценограф, драматург опере, вајар, сликар, уметнички секретар, шеф сценске опреме и технике, продуцент, руководилац драме, уредник, руководилац маркетинга и самостални организатор, сложени правно – економски послови, уредник, секретар, помоћник и заменик управника позоришта које има до 50 запослених (VII степен стручне спреме); у оркестру: заменици вођа група, других виолина, виола, виолончела, контрабаса, трећи дувачи, туба, асистент диригента (VII степен стручне спреме); руководилац маркетинга и самостални организатор (VII степен стручне спреме) | 19,20 |
| Стручни сарадник: дипломирани библиотекар, библиограф, археограф, информатичар програмер, лектор, редактор, уредник, информатор, конзерватор, конзерватор – рестауратор културних добара, послови међународне библиотечке сарадње, етнолог, археолог, историчар уметности, историчар, музиколог, архивиста, филмски архивиста, кустос, едукатор, архитекта, академски сликар и вајар, хемичар, физико –хемичар, графички дизајнер, географ, правник, економиста, шумар, просторни планер, инжењер, професор педагог и социолог у централним установама (VII степен стручне спреме и одговарајуће стручно звање) | 18,70 |
| Балетски ансамбл, корепетитор тути: прве виолине, други дувачи, четврта хорна, удараљке, члан хора I вођа деонице (IV и VII степен стручне спреме) | 18,40 |
| У оркестру: тути (друге виолине, виоле, виолончела, контрабас) | 17,20 |
| Послови секретара установе које обављају делатност на територији једне општине (VII степен стручне спреме); драматург драме, костимограф, сценограф, инспицијент опере, балета и драме, суфлер опере и драме, уметнички фотограф, вајар каширер, сликар, извођач, продуцент, дизајнер, архивиста – документариста, библиотекар I, организатор у секторима, компјутерски програмер и сарадник за пропаганду (VII степен стручне спреме); организатор, пропагандни референт, (VII степен стручне спреме); библиотекар са високим образовањем у трогодишњем трајању | 16,90 |
| Мање сложени послови (учешће у изради студија, елабората и пројеката у циљу заштите и коришћења одређеног културног добра, односно унапређивање библиотечке делатности) који се обављају на основу упутства и уз одговарајући стручни надзор и усмеравање – послови млађих стручних сарадника без стручног испита и друго (VII степен стручне спреме) | 16,20 |
| Суфлер опере и драме, инспицијент балета, инспицијент драме, инспицијент опере, хорски певач II, асистент редитељ (VI степен стручне спреме); мајстор специјалиста: моделар, луткар, мајстор позорнице, светла, тона, маске, шефови радионица, ткања уметничких таписерија (VI степен стручне спреме); самостални сарадници са стручним звањем (VI степен стручне спреме и одговарајућим стручним звањем); виши књижничар, виши архивски помоћник, виши препаратор, виши техничар, самостални техничар, самостални препаратор, рестауратор слике и тона у процесу дигитализације; филмски архивски помоћник, графички уредник, водич, оперативни технолог за конзервацију (VI степен стручне спреме) | 14,60 |
| Организатор материјално – финансијских и општих послова, послови секретара установе која обавља делатност на територији једне општине (VI степен стручне спреме); сложени административни, књиговодствени и финансијски послови: контиста, билансиста, књиговођа главне књиге, главни ликвидатор, референт за кадрове, ППЗ и безбедност и здравље на раду, набављач, магационер, библиотекар, пословни секретар (VI степен стручне спреме) | 14,20 |
| Секретар оркестра, нототекар и организатор материјално –финансијских и општих послова, шеф књиговодства и комерцијале, референт управљања (VI степен стручне спреме); музички архивар, нототекар, главни декоратер, главни мајстори у радионицама, мајстори сцене, реквизитер, самостални техничари расвете, тона, маске, фризераја, видео техничар, референт за кадрове, ППЗ и безбедност и здравље на раду, референт за органе управљања (VI степен стручне спреме); послови организовања: техничке службе, књиговезнице и штампарије, депоа, музичких и културних активности; послови противпожарне заштите; књиговођа (билансиста и контиста), програмер и статистичар (VI степен стручне спреме) | 14,00 |
| Специјалистички послови са V степеном стручне спреме: књиговезац, репрофотограф, конзерватор – препаратор, столар – моделар, позлатар, мајстор расвете, уметнички фотограф, уметнички занати – ткаље; суфлер драме, мајстори на пулту, гардеробер, декоратер, цуг мајстор, архивар, реквизитер, маскер, фризер, власуљар, набављач, техничари (расвете, тона и видеа), мајстори у радионицама и на одржавању зграде и опреме, технички дизајнер (V степен стручне спреме); радна места са стручним звањем са IV степеном стручне спреме; организатор материјално – финансијских и општих послова; архивски помоћник, репаратор аудиовизуелне грађе, филмски архивски помоћник, књижничар, водич, конзерватор, техничар – препаратор, фотограф, цртач, архитектонски и грађевински техничар (IV степен стручне спреме и одговарајући стручни испит); возач свих категорија | 13,10 |
| Суфлер драме, суфлер опере, мајстор на пулту, гардеробер, декоратер, цуг мајстор, архивар, реквизитер, маскер, фризер, власуљар, техничари (расвете, тона и видеа), инспицијент драме, технички уредник, дизајнер, књиговођа, благајник (IV степен стручне спреме); музички архивар, нототекар, главни декоратер, главни мајстори у радионицама, мајстори сцене, реквизитер, самостални техничари расвете, тона, маске, фризераја, видео техничар (IV и V степен стручне спреме) | 12,50 |
| Домар објекта, ватрогасац командир, руководилац хигијенског одржавања, набављач, мајстори у радионицама на одржавању зграде и опреме, домар објекта, књиговезац (IV и V степен стручне спреме); књижар, продавац, коректор, офсетштампар, репрограф, послови на техничкој реализацији културно – образовних активности, техничар – манипулант, техничар – препаратор, цртач, административно – технички секретар, референт набавке и продаје, економ, рачунарски оператер (IV степен стручне спреме); водоинсталатер, столар, електроинсталатер (IV степен стручне спреме); мање сложени административни и књиговодствени послови: пословни секретар, администратор, ликвидатор и оператер на рачунару, референт за ЕОИ, референт општих послова ППЗ и безбедности и здравља на раду, ватрогасац, вратар, телефониста, ноћни чувар, портир, мушки и женски костимер I, реквизитер, бински радник, благајник билетар, манипулант и дистрибутер улазница и пропагандног материјала, радник на припреми материјала за ткање таписерија (IV степен стручне спреме) | 11,93 |
| Послови дактилографа на уносу података и куцању текстова на страним језицима (III степен стручне спреме); дактилограф, лаборант, цртач, послови уноса података за рачунску обраду, ложач, послови обезбеђења и противпожарне заштите (III степен стручне спреме); архивар, благајник – билетар, манипулант и дистрибутер улазница и пропагандног материјала, набављач, администратор, ватрогасац, вратар, телефониста – ноћни чувар (III степен стручне спреме); послови манипуланта у магацинима, односно, депоима (III степен стручне спреме); реквизитер, радник за плакате, музички момак, послови хемијског чишћења и прања, спремачица смене (III степен стручне спреме) | 11,89 |
| Послови манипуланата у магацинима, односно депоима, телефониста на кућним централама (II степен стручне спреме); послови: курира, сервирке, помоћног радника у депоу, паковања и експедиције поште и других материјала, портира, гардеробера, разводника, помоћника ложача, билетара, телефонисте, послови копирања (II степен стручне спреме) | 11,87 |
| Послови одржавања хигијене у штампаријама, конзерваторским и другим лабораторијама, магацинима и депоима (I степен стручне спреме); послови одржавања хигијене у специфичним условима сликарница и радионица где се ради са хемикалијама (I степен стручне спреме); манипулативни послови, послови полуквалификованих радника и одржавања хигијене; чистачица, разводник, гардеробер публике (I степен стручне спреме) | 11,85 |
| Физички радник | 11,83 |

Тачке 8–9а бришу се.

Члан 2.

У члану 3. тачка 6. замењује се новом тачком 6. која гласи:

,,6. У култури:

1) На основу руковођења:

– директору централних установа и установе савременог стваралаштва чији је оснивач Република Србија 2,40

– директору односно управнику установе од интереса за   
Републику Србију 2,16

– директору односно управнику који обавља делатност на територији више општина, града и покрајине, установе која има преко 50 запослених 1,77

– директору односно управнику који обавља делатност на територији једне општине 1,42

– директору односно управнику установе до 50 запослених 1,17

– заменику директора односно управника – за коефицијент који чини 60% од коефицијента 1,17 – 2,40 директора, односно управника установе

– за руковођење организационим јединицама (зависно од величине, броја радника, структуре и разноврсности посла) од 0,50 до 1,17

2) На основу стручне спреме:

– за стручно звање IV степен стручне спреме 0,30

– за стручно звање VI степен стручне спреме 0,60.”

Тачке 7. и 8. бришу се.

Члан 3.

Установе су дужне да за запослене из чл. 1. и 2. ове уредбе утврде коефицијенте за обрачун и исплату плате у складу са овом уредбом до 31. децембра 2024. године.

Члан 4.

Ова уредба ступа на снагу наредног дана од дана објављивања у „Службеном гласнику Републике Србије”, а примењује се на обрачун и исплату плата почев од плате за јануар 2025. године.

05 Број: 110-12574/2024-1

У Београду, 20. децембра 2024. године

В Л А Д А

|  |  |
| --- | --- |
|  | ПРЕДСЕДНИК  Милош Вучевић |